คือไปชีดยาคุมมาอ่ะค่ะพอชีดเสร็จได้หนึ่งวันประจำเดือนก็มาจะเป็นอะไรไหมค่ะและสามารถมีเพสสัมพันได้ตอนไหนค่ะ
สวัสดีค่ะ หากได้ฉีดยาคุมกำเนิดภายใน 1-5 วัน นับจากวันแรกที่มีประจำเดือนมา ยาฉีดจะสามารถออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% ดังนั้น สามารถที่จะมีเพศสัมพันธ์ได้เลยหลังฉีดยาแต่หากไม่ได้ฉีดภายใน 1-5 วัน นับจากวันแรกที่มีประจำเดือนมา ยาฉีดจะยังไม่สามารถป้องกันการตั้งครรภ์ได้ทันที ต้องรออย่างน้อย 7 วันก่อน ดังนั้น ก็ควรงดการมีเพศสัมพันธ์หลังฉีดยาไปก่อนประมาณ 1-2 สัปดาห์ หรืออาจใช้ถุงยางอนามัยไปก่อนสำหรับเลือดที่ออกหลังจากฉีดยา หากไม่ได้กำลังอยู่ในช่วงที่มีประจำเดือน น่าจะเป็นอาการเลือดออกกะปริดกะปรอย ที่เป็นผลข้างเคียงที่สามารถพบได้จากการฉีดยาคุมกำเนิดค่ะ นอกจากนี้ ในบางราย อาจทำให้มีประจำเดือนมาบ่อย มานานกว่าปกติได้ แต่ก็มักจะเป็นในช่วงการฉีดยา 1-2 เข็มแรก แต่เมื่อฉีดต่อเนื่องนานๆ ประจำเดือนมักจะขาดหายไปค่ะดังนั้น หากเลือดที่ออกมีปริมาณไม่มาก ไม่มีปวดท้องน้อยรุนแรง ไม่มีตกขาวที่ผิดปกติร่วม ก็ให้สังเกตอาการไปก่อนได้ค่ะ